แบงก์ปิดสาขาแล้วประมาณ 10 แห่ง
ธปท.เผยข้อมูลล่าสุดธนาคารพาณิชย์ขอปิดสาขาทำการชั่วคราว 10 แห่ง
12 มี.ค. 2553

ธปท.เผยข้อมูลล่าสุดธนาคารพาณิชย์ขอปิดสาขาทำการชั่วคราว 10 แห่ง
นายเกริก วณิกกุล รองผู้ว่าการ ด้านเสถียรภาพสถาบันการเงิน ธนาคารแห่งประเทศไทย (ธปท.) เปิดเผยว่า ข้อมูลล่าสุดที่ได้รับแจ้งมายังธปท. มีธนาคารพาณิชย์ขออนุญาตปิดสาขาชั่วคราวแล้วประมาณ 10 สาขา ซึ่งเป็นสาขาของธนาคารพาณิชย์หลายแห่งที่ตั้งอยู่ในจุดเสี่ยงพื้นที่ชุมนุม ซึ่งธปท.รับทราบและให้ดำเนินการได้ เพราะเป็นไปตามที่หารือไว้ก่อนหน้านี้เพื่อรักษาความปลอดภัยในชีวิตและทรัพย์สิน รองรับการให้บริการในสถานการณ์ชุมนุม
"เท่าที่ทราบตอนนี้ขอปิดทำการสาขามาแล้วประมาณ 10 แห่งเช่นแถวบางนา หรือบริเวณจุดเสี่ยงที่เค้าประกาศจะมีการไปชุมนุม แต่อย่างไรก็ตาม ขณะนี้การเบิกจ่ายเบิกถอนเงินสดยังไม่มีอะไรผิดปกติ ส่วนการสำรองเงินสดรองรับในระยะต่อไป เชื่อว่าแบงก์จะสำรองเพื่อการเบิกจ่ายที่เพียงพออยู่แล้ว" นายเกริกกล่าว